Američki projekti vitražiste iz Sombora
Stevan Stanišić je četvrto koleno vitražista u svojoj porodici, koji radi u ateljeu smeštenom u jednoj starinskoj kući u Somboru. 
: Razlog našeg ponovnog dolaska u Ameriku je projekt koji smo dobili za izradu novih vitraža za crkvu „Fellowship Heritage“ u Restonu, država Virdžinija. Taj projekat, koji je započet još pre nekoliko meseci sa izradom dizajna i idejnih rešenja u Somboru, konačno je priveden kraju tako što smo mi došli ovde i postavili prozore, a crkva se završava i biće gotova na proleće 2012. kada će biti i svečano otvaranje. : : Ja samo nastavljam ono što je moja porodica započela pre više od 100 godina, pošto je atelje osnovan 1908 godine. Kada je deda počeo da radi, njegovo tržište je bilo tu, recimo, u okolini Sombora, možda 100-200 kilometara okolo. Kada je njegov sin nasledio posao on je to proširio, kada je moj otac nasledio posao, on je to proširio još dalje, tako da su za vreme mog oca neke vitraže bile izvedene u Japanu, u Iraku i nekim drugim zemljama. Inače, na prostoru Amerike ja sam sam najviše proširio posao tako što sam još 1989. godine došao u Ameriku, prvi put na praksu, i ostao godinu dana u Njujorku. Pose toga sam se vratio u Sombor pa ponovo došao u Ameriku i ostao tu 10 godina; stekao poslovne veze, partnere, dobru reputaciju i, eto, pre deset godina sam se vratio u Sombor gde sam nastavio da radim svoj posao u ateljeu u Somboru, ali smo zadržali klijente u Americi i dan danas ta saradnja i dalje traje i otprilike dva projketa godišnje radimo za naše investitore u Americi. : : Radova je bilo jako puno i teško je reči šta je najznačajnije, a šta je možda nekome najlepše. Meni lično najviše se dopadaju vitraže koje smo radili u Kaliforniji, u San Francisku, za jednu srednju školu zato što je taj vitraž jedan ceo zid koji ima oko 100 kvadratnih metara i velikog je formata i napravljen je od prvoklasnog stakla i jako je lep dizajn, koji se uklopio u taj ceo ambijent. To je što se tiče zapada, a što se tiče istoka, ove godine smo radili vitraže za letnju rezidenciju predsednika Putina u Rusiji na Baltičkom moru i tamo smo uradili više vitraža, ali najznačajniji vitraž je jedna plafon koji je površine oko 40 kvadratnih metara. : Najunosniji poslovi su poslovi koi se rade za crkve i poslovi restauracije, znači popravke starih vitraža za šta smo eksperiti i imamo licencu američkog Udruženja vitržista za poslove te vrste. : : Budući planovi su da poslovi ostanu u ovome okviru i razmeri i ukoliko je moguće, naravno, dobiti jos neke nove poslove i voleo bih da proširim svoje poslove i na Južnu Ameriku pošto je to još jedini kontinent na kojem nismo ništa radili.